En 18-årig mand bliver lige nu fremstillet i grundlovsforhør i Retten i Aalborg. Han er sigtet for to fuldbyrdede voldtægter, men han nægter sig skyldig.

Af hensyn til ofrene og af hensyn til efterforskningen valgte dommeren at lukke dørene til grundlovsforhøret. Den 18-årige mand er af udenlansk herkomst og har bopæl på Brovst Asylcenter. Derfor er der tilkaldt en tolk til retten der kan oversætte fra urdu- Manden blev anholdt klokken 00.28 natten til lørdag. Han er sigtet for en fuldbyrdet voldtægt på en 21-årig pige natten til lørdag og en fuldbyrdet voldtægt på en 24-årig pige natten til den 6. oktober. Begge voldtægter foregik i baggården til Boulevarden 27 i Aalborg.